kardosdrur/scandi-wiki huggingface dataset:
Nissum Fjord

Nissum Fjord ligger i Vestjylland vest for Vemb og afgrænses fra Vesterhavet af en 13 km lang landtange, Bøvling Klit, med udløb gennem en sluse ved Thorsminde. Fjorden har et vandareal på 70 km² eller 7.000 ha, men vanddybden er på kun ca. 1 meter, og de dybeste arealer i Felsted Kog og fjordens centrale dele 2-3 meter; den nordlige del af fjorden , som hedder Bøvling Fjord, er så lavvandet, at den undertiden tørlægges helt ved stærk blæst. Nissum Fjord har tilløb fra bl.a. Ramme Å, Flynder Å, Damhus Å og som det største vandløb Storåen, der har sit udløb i det østlige hjørne af Felsted Kog i den sydøstlige ende af fjorden. I Thorsminde har man  siden 1870'erne foretaget regulering af fjordens vandstand og saltindhold ved  slusen, der skaber vandudskiftning i fjorden.  Hele Nissum Fjord samt nogle omkringliggende arealer er udlagt som både habitatområde, fuglebeskyttelsesområde, vildtreservat og Ramsarområde og udgør Natura 2000-område nr. 65 Nissum Fjord; Fjorden, rørskovene  og engene omkring har et rigt og varieret fugleliv.  

I februar 2010 skyllede en levende hvalros i land på vestkysten ved Nissum Fjord.

Fjandø

I den sydvestlige del af Nissum Fjord ud for halvøen Nørre Fjand ligger en lille ubeoet ø, Fjandø, på 40 ha.  Øens hedevegetation holdes  nede af en fåreflok i sommerhalvåret, hvilket giver gode betingelser for fuglelivet. Fra 1. april til 31. august er der totalt færdselsforbud på øen samt i en 50 meter zone rundt om øen.

Felsted Kog

Felsted Kog er resultatet af et landvindingsprojekt i sidste halvdel af 1800-tallet. Kogen fik i sin tid sit navn, da man  forsøgte at afvande hele fjorden; kog betyder indvundet landareal. Det lykkedes dog kun ved Felsted, hvor man opførte  et 13 km langt dige og tørlagde ca. 1400 ha, men det viste sig hurtigt, at jordbunden ikke var egnet til landbrugsjord, og da der ofte opstod digebrud under kraftige storme, opgav man projektet i 1885.

Referencer

Eksterne henvisninger
Nissum Fjord Netværket 
 Ulfborg Turistforening 
DOF-basen
 Om Natura 2000-området Nissum Fjord  naturstyrelsen.dk

Fjorde i Danmark
Lemvig Kommunes geografi
Holstebro Kommunes geografi
Fredede arealer i Danmark
Vildtreservater i Danmark
Ramsarområder i Danmark
Margueritruten
Stephen Collins

Stephen Collins (født 1. oktober 1947 i Des Moines, Iowa, USA) er en amerikansk skuespiller. Han er måske mest kendt for sin rolle som Eric Camden i tv-serien I den 7. himmel. Han optrådte også i storfilmen Blood Diamond hvor han havde rollen som Ambassadør Walker.

Udvalgt filmografi 
 Alle præsidentens mænd (1976) – Hugh W. Sloan, Jr.
 Star Trek (1979) – Willard Decker
 Spionen der kom ind på skærmen (1986) – Marty Phillips
 Blood Diamond (2006) – Ambassadør Walker

Tv-serier 
 I den 7. himmel (1996–2007) – Eric Camden

Eksterne henvisninger 

 
 
 Stephen Collins skuespiller biografi på The CW  

Skuespillere fra Iowa
Tv-skuespillere fra USA
Personer fra Iowa
Chamillitary

Chamillitary (også kendt som The Color Changin' Click eller CCC) er en Amerikansk rap-gruppe, der blev etableret af rapperen Chamillionaire. Der er for tiden fire medlemmer i gruppen: Chamillionaire, Rasaq, 50/50 Twin og Yung Ro. Paul Wall og Lew Hawk var tidligere medlemmer. Chamillitary har udgivet ret mange albums. De udgav hele otte album bare i 2003.

Diskografi 

2000: Homestead 2 Da 44 

2001: Ace Ventura 

2001: Deuce Bigalow 

2001: Bobby Booshay 

2001: Starvin Marvin 

2002: Bobby Booshay 2 

2003: Homer Pimpson 

2003: K-Mart Blue Light Special 

2003: Mu Shu Academy Vol. 1 

2003: Cleveland Bootleggers Special 

2003: Superbowl Special 

2003: Get Ya Mind Correct 

2003: The Army 

2003: Superbowl XXXVII 

2004: Controversy Sells 

2005: Chamillitary 

2005: Tippin' Down 2005 

2005: Homer Pimpson 2

Hiphopgrupper fra USA
Rasaq

Rasaq Seriki (født i 1981 i Houston, Texas) eller bedre kendt som Rasaq er en Amerikansk rapper. Han er lillebror til rapperen Chamillionaire og medlem i Chamillitary. Han arbejdede sammen med sin ældre bror og Lil' Wayne på sangen Fly as the Sky fra brorens debut-album, The Sound Of Revenge. Rasaq udgav sit eget debut-album, Royal Green Reloaded, den 19. juni 2007 i USA.

Rappere fra USA
ABM

ABM har flere betydninger:

 Activity-based management – en strategisk beslutningsmodel for økonomistyring, baseret på ABC-kalkulation
 Agent-based model – en beregningsmodel som anvendes i computersimulation
 Airbus Military – et datterselskab i Airbus som beskæftiger sig med fly til militæret
 Alex Beaulieu-Marchand – en canadisk freestyle-skiløber
 Antiballistisk missil – et missilsystem designet til at nedskyde ballistiske missiler
 Antiballistisk Missil Traktat – en traktat indgået mellem USA og USSR under den kolde krig
 Arturo Benedetti Michelangeli – en italiensk klassisk pianist
 Bamaga Injinoo Airport – en IATA-kode for lufthavnen i Queensland, Australien

Alternativ betydning 
 ABM – Generel betegnelse for samarbejde mellem arkiver, biblioteker og museer.
Adrien Brody

Adrien Nicholas Brody (født 14. april 1973 i New York City, New York, USA) er en amerikansk skuespiller bedst kendt for sin prisvindende rolle i Roman Polanski-filmen Pianisten.

Som 29-årig vandt han en Oscar for bedste mandlige hovedrolle for sin rolle som Władysław Szpilman i Pianisten. Han er dermed den yngste (mandlige) skuespiller, der har vundet en Oscar for en hovedrolle.
For "Pianisten" vandt han også en César, som den eneste amerikanske skuespiller nogensinde.

Filmografi i udvalg 
 Bullet (1996)
 Den tynde røde linje (1998)
 Pianisten (2002)
 The Village (2004)
 King Kong (2005)
 Hollywoodland (2006)
 The Grand Budapest Hotel (2014)
Peaky Blinders - Season 4 (2017)

Eksterne henvisninger 

 

Skuespillere fra New York
Oscar for bedste mandlige hovedrolle
Cesar for bedste mandlige hovedrolle
Ungarsk-amerikanere
Polsk-amerikanere

Amerikanere i 1900-tallet
Amerikanere i 2000-tallet
Franco Pellizotti

Franco Pellizotti (født 15. januar 1978) er en italiensk tidligere professionel cykelrytter. Hans største sejr er bjergtrøjen i Tour de France 2009.

Eksterne henvisninger 

Mandlige cykelryttere fra Italien
Årets Skåning

Hvert år siden 1967 blev Årets Skåning udnævnt. Tidligere skete det på Det Skånelandske Flags Dag den tredje søndag i juli. Nu sker det hvert år i november.

Siden 1967 er følgende personer blevet kåret til Årets Skåning:

Eksterne henvisninger
 Sveriges Radio P4 om Årets Skåning 2007

Skåne
Festdage
Heart of Darkness

Heart of Darkness er et amerikansk videospil fra 1998, udgivet af Interplay til PC og PlayStation.

Historie 
Spillet omhandler drengen Andy, der hader sin lærer, elsker sin hund og er bange for mørke. Andy og hans hund, Whiskey, tager ned til parken for at se en solformørkelse. Whiskey forsvinder, og Andy skynder sig tilbage til sin hule og hopper i sit rumskib og havner i en anden verden – The Darklands. Her overtager man styringen som Andy, og skal finde vej frem gennem det dystre landskab, og samtidig kæmpe mod skumle væsener.

Eksterne henvisninger 
 
Computerspil fra 1998
PlayStation-spil
Windows-spil
Bam Bam Bigelow

Scott Charles Bigelow (1. september 1961 – 19. januar 2007) var en amerikansk fribryder kendt under hans wrestlingnavn Bam Bam Bigelow, bedst kendt for hans kamp mod Lawrence Taylor ved Wrestlemania 11.

Eksterne henvisninger 

 
 

Wrestlere fra USA
Sonja Henie

Sonja Henie (8. april 1912 i Kristiania – 12. oktober 1969 på en flyrejse mellem Paris og Oslo) var en norsk skøjtedronning, OL-vinder, filmskuespiller og kunstmæcen. 

Hun var datter af Selma Lochmann-Nielsen (1888 – 1961) og Wilhelm Henie (1872 – 1937). Hun vandt guld ved tre Vinter OL. Hun vandt også ti verdensmesterskaber og seks europamesterskaber i træk (1927 – 1936 og 1931 – 1936). Hun løb for Oslo Skøjteklub.

I 1937 blev hun professionel. Hun deltog i en række internationale isshows og medvirkede i flere amerikanske skøjtefilm. Hun bliver af mange anset for at være den internationalt bedst kendte norske kvinde gennem historien og har fået en stjerne på Hollywood Walk of Fame.

Med sin tredje mand, skibsrederen Niels Onstad, oprettede hun en stiftelse, som grundlagde et kunstcenter på Høvikodden i Bærum, Henie-Onstad Kunstsenter. 14 måneder efter åbningen af kunstcenteret døde Sonja af leukæmi. Hun var da om bord i et fly på vej hjem fra Paris. Hun blev 57 år gammel.

Litteratur 
 Mona Pedersen: Henie i Hollywood, udgivet i Norsk Filminstitutt's skriftserie.

Eksterne henvisninger 
 

 
 
 Biografi, filmografi og billeder på Henie-Onstad Kunstsenter
 Kort om Sonja Henies forhold til Norge under 2. verdenskrig

Olympiske mestre fra Norge
Hollywood Walk of Fame
Kunstskøjteløbere fra Norge
Skuespillere fra Norge
Personer fra Oslo
Medaljevindere ved vinter-OL 1928
Medaljevindere ved vinter-OL 1932
Medaljevindere ved vinter-OL 1936
Mathieu Flamini

Mathieu Flamini (17. marts 1984 i Marseille, Frankrig) er en fransk fodboldspiller, som spiller i den spanske klub Getafe på midtbanen. Tidligere i karrieren har han af flere omgange været tilknyttet Arsenal i England og desuden blandt andet AC Milan i Italien og Olympique Marseille i sin hjemby.

Flamini har desuden spillet tre kampe for det franske landshold, som han debuterede for i 2007.

Eksterne henvisninger 

 

Fodboldspillere fra Frankrig
Fodboldspillere fra Olympique Marseille
Fodboldspillere fra Arsenal F.C.
Fodboldspillere fra AC Milan
Fodboldspillere fra Crystal Palace F.C.
Fodboldspillere fra Getafe CF
Personer fra Marseille
Łukasz Fabiański

Łukasz Marek Fabiański (født 18. april 1985 i Kostrzyn nad Odrą, Polen) er en polsk fodboldspiller, der spiller som målmand i den engelske Premier League-klub West Ham. Han kom til klubben i 2018 fra Swansea City.

Klubkarriere

Legia Warszawa 
Efter at have startet sin seniorkarriere med et halvt år langt ophold hos Lech Poznań, blev Fabiański i vinteren 2005 købt af den polske storklub Legia Warszawa. Her tilbragte han sine første seks måneder som reserve for Artur Boruc, men efter at denne blev solgt til skotske Celtic F.C. blev Fabiański klubbens førstevalg fra og med sæsonen 2005-06. I denne sæson var han med til at sikre klubben det polske mesterskab.

Efter at Fabiański i både 2005-06 og 2006-07-sæsonerne var blevet kåret som den bedste målmand i den polske liga, og samtidig havde fået sin debut på det polske landshold, blev han i sommeren 2007 solgt til den engelske Premier League-klub Arsenal F.C.

Arsenal F.C. 
Fabiański, der fra start blev indkøbt som reserve for førstevalgene Jens Lehmann og Manuel Almunia, fik sin debut for Arsenal i en Carling Cup-kamp mod Newcastle United den 25. september 2007. Den 28. april 2008 spillede han sin første kamp i Premier League mod Derby County.

Da Arsenal i sommeren 2008 solgte Jens Lehmann til tyske VfB Stuttgart betød det samtidig mere spilletid til Fabiański. Han fik sin Champions League-debut for holdet den 5. november 2008 i en kamp mod tyrkiske Fenerbahce SK. Han spillede for klubben de følgende seks sæsoner, og nåede at vinde en FA Cup-titel.

Swansea City A.F.C. 
Den 29. maj 2014 offentliggjorde flere kilder, at Fabianski skiftede til Swansea City.

West Ham United 
Den 20 juni 2018 offentliggjorde West Ham at de havde hentet Fabiański fra Swansea for £7 millioner. han skrev under på en tre-årige kontrakt med klubben

Landshold 
Fabiański står (pr. august 2018) noteret for 46 kampe for Polens landshold, som han debuterede for den 29. marts 2006 i en træningskamp mod Saudi-Arabien. Han var en del af landets trup til både VM i 2006 i Tyskland og EM i 2008 i Østrig og Schweiz.

Titler 
Polske liga
 2006 med Legia Warszawa

FA Cup
 2014 med Arsenal

Eksterne henvisninger 

 
 Łukasz Fabiański på 90minut.pl
 Spillerprofil på arsenal.com

Referencer 

Fodboldspillere fra Polen
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Fodboldspillere fra Lech Poznań
Fodboldspillere fra Legia Warszawa
Fodboldspillere fra Arsenal F.C.
Fodboldspillere fra Swansea City A.F.C.
Manuel Almunia

Manuel Almunia Rivero (født 19. maj 1977 i Pamplona, Navarra, Spanien) er en spansk tidligere fodboldspiller, der spillede som målmand. Han var gennem karrieren blandt andet tilknyttet Celta Vigo, Arsenal, West Ham og Watford.

Karriere i Spanien 
Almunia startede sin seniorkarriere i 1997 i den spansk La Liga-klub CA Osasuna, som han dog ikke nåede at repræsentere på førsteholdet. Efter ophold i lavere rangerende klubber blev han i 2001 tilknyttet Celta Vigo, hvor han dog heller ikke formåede at slå igennem. Almunia blev atter udlejet til klubber i de lavere ligaer, hvor han tilbragte hele tre sæsonen, inden han den 14. juli 2004 skrev kontrakt med Arsenal F.C. i den engelske Premier League.

Karriere i England (Arsenal F.C. m.fl.) 
Almunia blev i første omgang hentet til London-klubben som reserve for førstevalget Jens Lehmann, og måtte finde sig i denne rolle i sine første sæsoner hos klubben. Han fik sin debut den 27. oktober 2004 i en Liga Cup-kamp mod Manchester City. Den 4. december samme år spillede han sin første Premier League-kamp, i et opgør mod Birmingham City. Han opnåede, dog som bænkevarmer, en vis triumf, da Arsenal vandt FA Cuppen i 2005 med finalesejr over Manchester United. 

Mens Almunia de kommende to sæsoner fortsatte som reserve for Lehmann fik han pludselig en hovedrolle i Champions League. Arsenal havde spillet sig frem til finalen mod spanske FC Barcelona, da Lehmann efter få minutter modtog et rødt kort efter at have væltet spaniernes angriber Samuel Eto'o. Almunia blev indskiftet og spillede resten af kampen, men kunne ikke forhindre en 2-1 sejr til Barcelona.

Efter at Jens Lehmann i begyndelsen af 2007-08 sæsonen var impliceret i flere mål til modstanderne, fik Almunia chancen som førstevalg for holdet, en mulighed han ikke forpassede. Resten af sæsonen var han klubbens førstemand i målet, og han opnåede stor popularitet blandt fansene da han i et opgør mod ærkerivalerne Tottenham Hotspurs sent i kampen reddede et straffespark fra Robbie Keane. Stillingen var på dette tidspunkt 1-1, men Almunias redning banede vejen for et sejrsmål af danske Nicklas Bendtner.

I sæsonen 2010-2011 røg Almunia ned i målmandshierakiet hos Arsenal, efter de to polske målmænd Łukasz Fabiański og Wojciech Szczęsny. Da de begge i løbet a sæsonen blev skadede, vendte Almunia kortvarigt tilbage til målet hos Arsenal, blot for at blive skadet og erstattet af Jens Lehmann der kom tilbage til Arsenal på en kortvarig kontrakt.

Inden sæsonen 2011-2012 startede, skiftede Manuel Almunia til Championship-klubben Watford F.C.

Titler 
FA Cup
 2005 med Arsenal F.C.

Eksterne henvisninger 

Fodboldspillere fra Spanien
Fodboldspillere fra CA Osasuna
Fodboldspillere fra Arsenal F.C.
Fodboldspillere fra Celta de Vigo
Fodboldspillere fra Watford F.C.
Personer fra Pamplona
K.u.k.

Forkortelsen k.u.k. (kaiserlich und königlich, kejserlig og kongelig) er en titel brugt fra 1867 til 1918 i det østrig-ungarske dobbeltmonarki. Kejseren af Østrig var konge af Ungarn, og dermed opstod den dobbelte titel.

Se også 
 Det Østrig-ungarske kompromis

Østrig-Ungarn
Regenters titler
Kongelige titler
Dschinghis Khan

Dschinghis Khan er en tysk pop/disko gruppe, bedst kendt for 1979 Grand Prix hittet, Dschinghis Khan, og 1981 hittet, Moskau.

Baggrund 
Dschinghis Khan blev dannet af Ralph Siegel i 1979, med det formål at han skulle bruge en gruppe til at fremføre sangen af samme navn, ved det tyske Melodi Grand Prix. Gruppen vandt, og blev nr. 4 ved den internationale finale i Jerusalem. Efterfølgende blev sangen et kæmpehit over hele Vesteuropa, samt i USA. I 1981 fik gruppen deres næste store hit med Moskau. I 2004 fik sangen igen enorm popularitet, da en musikvideo kunne findes på YouTube og gruppen derved fik den tvivlsomme titel som internetfænomen. Dschinghis Khan optræder stadig den dag i dag.

Medlemmer 
Steve Bender (død i 2006) 
Wolfgang Heichel 
Henriette Heichel 
Leslie Mándoki 
Edina Pop 
Louis Hendrik Potgieter (død i 1993)

Eksterne henvisninger 
 "Dschinghis_Khan" på  YouTube
 "Moscau" på  YouTube

Musikgrupper fra Tyskland
Deltagere ved Eurovision Song Contest 1979
Tysklands Eurovision Song Contest-deltagere
Femøren

Femøren er et område beliggende ud til Øresund, i den sydlige del af Amager Strandpark, på grænsen til Kastrup Strandpark. Området er primært kendt som et udendørs koncertsted med en række årlige musikarrangementer.

Historie 
De grønne arealer har igennem årene været benyttet til kulturarrangementer og som spillested af Musikforeningen 5-Øren, Grøn Koncert og RockShow til afvikling af koncerter under åben himmel primært i sommermånederne. Femøren var i 1980'erne det faste spillested for Grøn Koncert i København.

Femøren har lagt navn til den nærliggende Femøren Station (tidligere blot kendt som v. Hedegaardsvej) og husede i forbindelse med åbningen af Øresundsbron (den 1. juli 2000) og fem nye metrostationer på Østamager (den 28. september 2007) de dertilhørende indvielsesfester.

Eksterne henvisninger 

Amager
Spillesteder i København
Louis Hendrik Potgieter

Louis Hendrik Potgieter (4. april 1951 – 1994) var en sydafrikansk danser, bedst kendt som frontfigur for det tyske pop/disko band, Dschinghis Khan. I 1994 døde Potgieter af AIDS.

Personer fra Sydafrika
Campania

Campania er en region i det sydlige Italien. Dens naboregioner er Lazio, Molise, Apulien, og Basilicata.

Regionshovedstaden er Napoli. Andre vigtige byer er Salerno, Caserta, Benevento, Avellino, Sorrento, Amalfi, Torre del Greco, Pozzuoli, Aversa og Capua.

Campanias geografi spænder fra fine badestande over landbrugsjord til ufremkommelige bjerge. Af specielle steder kan nævnes Amalfi-kysten syd for Napoli, øen Capri med den blå grotte, de græske ruiner i Paestum samt vulkanen Vesuv, der blandt andet er kendt for ødelæggelsen af Pompeji og Herculaneum i 79 e.Kr.

Madmæssigt er regionen mest kendt for pizzaen, der ifølge traditionen stammer fra Napoli. Endvidere kan nævnes Mozzarella di Bufala samt likøren Limoncello.

Mode 
Luksusmærker som Kiton, Cesare Attolini, Isaia, Rubinacci, Harmont & Blaine, E. Marinella ligger Campania. De har allesammen et relativt lille salg på årsbasis på mindre end €100 mio. hver.

Historie
Campaniens historie er meget lang, og den bedst kendte del begynder ved grækernes kolonisering, forsætter med romernes erobring og krigene mod Karthago, videre til germanerinvasionerne i den tidligste middelalder og normannernes erobring i det 11. århundrede. Derfra fører historien over et mere eller mindre selvstændigt kongerige med stadigt skiftende dynastier frem til Italiens samling i det 19. århundrede

UNESCOs Verdensarvsliste
Frederik den Smukke

Frederik den Smukke (født ca. 1289 i Wien, død 13. januar 1330 i Gutenstein) af slægten Habsburg var hertug af Østrig som Frederik 1. og konge af Tyskland som Frederik 3.

Han var søn af Albert 1. af Østrig (tysk konge fra 1298 til sin død i 1308).

Frederik den Smukke var konge fra 25. november 1314 til sin død i 1330. Han blev gift med Isabel af Aragonien (1305 – 12. juli 1330) i 1315. Parret fik tre børn Frederick (1316-1322), Elisabeth (1317-1336) og Anna (1318-1336).

Eksterne henvisninger 

Personer fra Østrig
Kongelige fra Østrig
Huset Habsburg
Modkonger
Personer fra Wien
Korinth Efterskole

Korinth Efterskole er en dansk spejderefterskole. Den ligger i Korinth på Sydfyn, 13 kilometer fra Fåborg. 

Efterskoler
Bygninger, konstruktioner og anlæg i Faaborg-Midtfyn Kommune
Sultanhani

Sultanhani (tyrkisk: Sultanhanı) er en tyrkisk by, der ligger på den flade anatolske højslette. Byen ligger på hovedvejen 110 kilometer øst for Konya og 42 kilometer vest for Aksaray og har omkring  indbyggere.

Byens mest markante bygning er Sultanhani (samme navn som byen), der er den største han (karavanserai) i Anatolien, dvs. en bygning til tryg overnatning for kamelkaravaner.
Den befæstede bygningen består af en del med en åben gård og en overdækket del. 
I centrum af den åbne del står en fritstående bygning, en mescit.
Sultanhani blev konstrueret i 1229 under Seldsjuk-sultanen Allaaddin Keykubad I og genetableret i 1278 efter en brand.
Det er muligt for turister at besøge bygningen, der kun ligger få hundrede meter fra hovedvejen.

I de senere år han byen Sultanhani oplevet en økonomisk fremgang pga.  tæppe-restaurering og rensning, med firmaet Sultansaray Halı under ledelse af Fahri Solak som en af byens store arbejdspladser.

Byens eneste overnatningsmulighed nu er Kervan, en pension, camping og restaurant drevet af familien Aytaç.

Henvisninger 

 Tyrkiet, Lonely Planet, 2007
 Sultansaray Halı's hjemmeside 
 Hjemmeside for den lokale myndighed (på tyrkisk).
 Sultanhani Karavanserai , rejsebeskrivelse på dansk med historisk baggrund.

Byer i Tyrkiet
Anatolien
Sekundærrute 151

Sekundærrute 151 er en 86 km lang sekundærrute, der løber fra København langs Køge Bugt gennem Køge og ender lidt nordøst for Vordingborg. Ruten slutter i rundkørslen med Mønsvej / Brovejen / Københavnsvej nordøst for Vordingborg, hvor man kan køre mod Møn, Næstved / Falster eller ind til centrum af Vordingborg. 

Sydover løber strækningen igennem Valby, Hvidovre, Brøndby Strand, Vallensbæk Strand, Ishøj, Hundige Strand, Greve Strand, Mosede Strand, Karlslunde, Solrød Strand, Jersie Strand, Ølby Lyng, Køge, Hastrup, Herfølge, Dalby, Rønnede, Engelstrup, Tappernøje, Ørslev, og derefter Vordingborg.

Ruten hed engang Hovedvej 2 før motorvejene blev anlagt. Den hovedvej gik fra Rådhuspladsen i København til Gedser, men løber i dag nogenlunde parallelt med Køge Bugt Motorvejen og Sydmotorvejen.

Fra lige syd for Køge går vejen næsten lige ud helt til Vordingborg, en strækning på knap 50 km.

Se også 
 Gammel Køge Landevej

Kilder 

151